
1 Ιουνίου 2018 


ΤΕΥΧΟΣ ΔΕΥΤΕΡΟ 


Αρ 


. Φύλλου 1972 


ΠΕΡΙΕΧΟΜΕΝΑ 

ΑΠΟΦΑΣΕΙΣ 


1 

Έγκριση της κατάρτισης του Κανονισμού Εσωτε¬ 
ρικής Υπηρεσίας του Πταισματοδικείου Καρδί¬ 
τσας, που επήλθε με την υπ' αριθμ. 37/2017 από¬ 
φαση της Ολομέλειας αυτού. 

2 

Έγκριση και διόρθωση της τροποποίησης και συ¬ 
μπλήρωσης του Κανονισμού Εσωτερικής Υπηρεσί¬ 
ας του Ειρηνοδικείου Λάρισας, που επήλθε με την 
υπ'αριθμ. 1/2017 απόφαση της Ολομέλειας αυτού. 

3 

Έγκριση της κατάρτισης του Κανονισμού Εσωτε¬ 
ρικής Υπηρεσίας του Ειρηνοδικείου Ιστιαίας, που 
επήλθε με την υπ' αριθμ. 63/2016 πράξη. 

4 

Δεν εγκρίνει την κατάρτιση Κανονισμού Εσωτερι¬ 
κής Υπηρεσίας του Ειρηνοδικείου-Πταισματοδικεί- 
ου Αρήνης, με την υπ' αριθμ. 16/2017 απόφαση. 


ΑΠΟΦΑΣΕΙΣ 

Αριθμ. αττόφ. 17/2018 (1) 

Έγκριση της κατάρτισης του Κανονισμού Εσωτε¬ 
ρικής Υπηρεσίας του Πταισματοδικείου Καρδί¬ 
τσας, που επήλθε με την υπ' αριθμ. 37/2017 από¬ 
φαση της Ολομέλειας αυτού. 

Η ΟΛΟΜΕΛΕΙΑΤΟΥ ΑΡΕΙΟΥ ΠΑΓΟΥ 
(Σε συμβούλιο) 

Σήμερα, 15 Μαρτίου 2018, ημέρα Πέμπτη και ώρα 
11.00', στο Μέγαρο του Αρείου Πάγου και στην αίθουσα 
διασκέψεων της Ολομέλειας (γρ. 205 του 2ου ορόφου) 
συνήλθε, ύστερα από νόμιμη πρόσκληση του Προέδρου 
του Αρείου Πάγου, η, κατά τα άρθρα 14 και 17 του Κώ¬ 
δικα Οργανισμού Δικαστηρίων και Κατάστασης Δικα¬ 
στικών Λειτουργών (κυρωτικός νόμος 1756/1988, όπως 
ισχύει σήμερα), Ολομέλεια σε συμβούλιο, στην οποία 
έλαβαν μέρος οι: 

1) Βασίλειος Πέππας, Πρόεδρος του Αρείου Πά¬ 
γου, 2) Ιωάννης Γιαννακόπουλος, 3) Γεώργιος Σακκάς, 
4) Μαρία Γαλάνη-Λεοναρδοπούλου, 5) Αγγελική Αλεκρε- 
ροπούλου, 6) Πηνελόπη Ζωντανού, 7) Μαρία Χυτήρο- 
γλου, Αντιπρόεδροι του Αρείου Πάγου, 8) Δημητρούλα 


Υφαντή, 9) Ιωσήφ Τσαλαγανίδης, 10) Ευγενία Προγά- 
κη, 11) Χαράλαμπος Καλαματιανός, 12) Ειρήνη Καλού, 
13) Αρτεμίσια Παναγιώτου, 14) Χρήστος Βρυνιώτης, 
15) Δημήτριος Γεώργας, 16) Δημήτριος Τζιούβας, 
17) Δήμητρα Κοκοτίνη, 18) Γεώργιος Χοϊμές, 19) Αβρο- 
κόμη Θούα, 20) Νικήτας Χριστόπουλος, 21) Πέτρος Σα- 
λίχος, 22) Ιωάννης Φιοράκης, 23) Ιωάννης Μπαλιτσάρης, 
24) Γεώργιος Παπαηλιάδης, 25) Γεώργιος Μιχολιάς, 
26) Αγγελική Τζαβάρα, 27) Κωστούλα Φλουρή-Χαλεβί- 
δου, 28) Παρασκευή Καλαϊτζή, 29) Ναυσικά Φράγκου, 
30) Μιλτιάδης Χατζηγεωργίου, 31) Μαρία Γκανιά- 
τσου, 32) Μαρία Τζανακάκη, 33) Νικόλαος Πιπιλίγκας, 
34) Αρετή Παπαδιά,35) ΓεώργιοςΠαπανδρέου-Εισηγητής, 
36) Αντιγόνη Καράί'σκου-Παλόγου, 37) Κυριάκος Οικο¬ 
νόμου, 38) Βασιλική Μπαζάκη-Δρακούλη, 39) Σοφία 
Τζουμερκιώτη, 40) Γρηγόριος Κουτσοκώστας, 41) Χρή- 
στοςΤζανερρίκος και 42) Λουκάς Μόρφης, Αρεοπαγίτες. 
Κωλύονται και δεν παρέστησαν οι λοιποί Αντιπρόεδροι 
του Αρείου Πάγου και Αρεοπαγίτες. 

Παραστάθηκαν ο Αντεισαγγελέας του Αρείου Πάγου 
Αθανάσιος Κατσιρώδης, ως νόμιμος αναπληρωτής της 
κωλυόμενης Εισαγγελέως του Αρείου Πάγου Ξένης Δη- 
μητρίου-Βασιλοπούλου και του κωλυομένου αρχαιότε¬ 
ρου του παραστάντος Αντεισαγγελέως του Αρείου Πά¬ 
γου Γεωργίου Παντελή, και η Γραμματέας της Ολομέλειας 
Αικατερίνη Φωτοπούλου, αναπληρώτρια Προϊσταμένη 
Διεύθυνσης της Γραμματείας του Αρείου Πάγου. 

Στην αρχή της συνεδρίασης, ο Πρόεδρος γνωστο¬ 
ποίησε στα μέλη της Ολομέλειας ότι στον Άρειο Πάγο 
υπηρετούν, εκτός από τον Πρόεδρο του Αρείου Πάγου, 
10 Αντιπρόεδροι και 63 Αρεοπαγίτες. 

Κατόπιν, μετά από εντολή του Προέδρου, η Γραμμα¬ 
τέας της Ολομέλειας, εκφώνησε τα ονόματα των υπηρε- 
τούντων Αντιπροέδρων του Αρείου Πάγου και Αρεοπαγι¬ 
τών, όπου διαπιστώθηκε ότι, από τους 74 υπηρετούντες 
Δικαστές, είναι παρόντες οι αναφερόμενοι στην αρχή 
της παρούσας σαράντα δύο (42), δηλαδή είναι παρόντα 
περισσότερα από τα μισά μέλη της, άρα υπάρχει η προ- 
βλεπόμενη από το νόμο απαρτία (άρθρο 14 παρ. 5 του 
ν. 1756/1988, όπως ισχύει). 

Στη συνέχεια, ο Πρόεδρος κήρυξε την έναρξη της συ¬ 
νεδρίασης. 

Η Ολομέλεια του Αρείου Πάγου συγκλήθηκε νομίμως, 
κατόπιν της από 1 ης Μαρτίου 2018 έγγραφης πρόσκλη- 

σης του Προέδρου του Αρείου Πάγου, προς τους υπη- 
ρετούντες στον Άρειο Πάγο δικαστικούς λειτουργούς 
(άρθρο 14 παρ. 2 εδ. α' ν. 1756/1988, όπως αντικ. από 
το άρθρο 3 παρ. 1 του ν. 1868/1989), προκειμένου να 
αποφασίσει για την έγκριση ή μητηςυπ' αριθμ. 37/2017 
απόφασης της Ολομέλειας του Πταισματοδικείου Καρ¬ 
δίτσας, η οποία διαβιβάσθηκε με το υπ' αριθμ. 105/ 
23-6-2017 έγγραφο του Διευθύνοντος το Πταισματοδι¬ 
κείο Καρδίτσας, Ευάγγελου Αγατιανού, Πταισματοδίκη, 
το οποίο έχει ως ακολούθως: «Σας υποβάλλουμε δύο (2) 
υπηρεσιακά αντίγραφα της υπ' αριθμ. 37/23-06-2017 
απόφασης της Ολομέλειας του Πταισματοδικείου Καρ¬ 
δίτσας, η οποία αφορά στην κατάρτιση του Κανονισμού 
Εσωτερικής Υπηρεσίας του Πταισματοδικείου Καρδίτσας 
και παρακαλούμε για τις δικές σας ενέργειες (άρθρο 86 
παρ. 2 ν. 4055/2012)». 

Ο Εισηγητής - Αρεοπαγίτης Γεώργιος Παπανδρέου, 
αφού έθεσε υπόψη των μελών της Ολομέλειας: α. το πα¬ 
ραπάνω έγγραφο του Διευθύνοντος το Πταισματοδικείο 
Καρδίτσας και β. την υπό κρίση υπ' αριθμ. 37/2017 απόφα¬ 
ση της Ολομέλειας του ως άνω Πταισματοδικείου, εισηγή- 
θηκε την έγκριση του Κανονισμού Εσωτερικής Υπηρεσίας 
Πταισματοδικείου Καρδίτσας, σύμφωνα με την εν θέματι 
απόφαση της Ολομέλειας αυτού, όπως αναφέρεται στο 
σκεπτικό και το διατακτικό της παρούσας. 

Ο Αντεισαγγελέας του Αρείου Πάγου Αθανάσιος Κα- 
τσιρώδης, ανέπτυξε την πρόταση του και συμφώνησε με 
την άποψη του Εισηγητή. Στη συνέχεια, σύμφωνα με το 
άρθρο 14 παρ. 1 εδ. γ' του ν. 1756/1988, όπως αντικ. με 
το άρθρο 4 παρ. 1 του ν. 3388/2005, αποχώρησε. 

ΣΚΕΦΘΗΚΕ ΣΥΜΦΩΝΑ ΜΕ ΤΟ ΝΟΜΟ 

Επειδή, κατά την παρ. 7 του στοιχείου Α «Κανονισμοί» 
του άρθρου 17 του ν. 1756/1988 «Κώδικας Οργανισμού 
Δικαστηρίων και Κατάστασης δικαστικών λειτουργών», 
όπως αντικαταστάθηκε με το άρθρο 86 παρ. 2 του 
ν. 4055/2012, οι καταρτιζόμενοι κανονισμοί εσωτερικής 
υπηρεσίας των δικαστηρίων, καθώς και οι τροποποιή¬ 
σεις τους, υποβάλλονται αμέσως στις οικείες ολομέλειες 
των ανωτάτων δικαστηρίων, οι οποίες έχουν δικαίωμα 
συμπλήρωσης, τροποποίησης ή ακύρωσης αυτών, ως 
προς όλα τα σημεία και ειδικότερα ως προς τον αριθμό 
των δικασίμων και των υποθέσεων που προσδιορίζονται 
σε κάθε δικάσιμο. Οι κανονισμοί ισχύουν μόνο μετά την 
τελική έγκριση τους από τις ολομέλειες των ανωτάτων 
δικαστηρίων και αφού διαβιβασθούν στον Υπουργό Δι¬ 
καιοσύνης, Διαφάνειας και Ανθρωπίνων Δικαιωμάτων 
δημοσιεύονται στην Εφημερίδα της Κυβερνήσεως. 

Στην προκειμένη περίπτωση, η Ολομέλεια του Πται¬ 
σματοδικείου Καρδίτσας, με την υπ' αριθ. 37/2017 
απόφαση της κατάρτισε τον Κανονισμό Εσωτερικής 
Υπηρεσίας του δικαστηρίου αυτού, προκειμένου να 
εναρμονισθεί με τις νέες διατάξεις του Κώδικα Πολιτικής 
Δικονομίας (ν. 4335/2015). 

Στη συνέχεια, η Ολομέλεια, μετά από ανταλλαγή 
απόψεων μεταξύ των μελών της, έκρινε, ομόφωνα, ότι 
πρέπει να εγκριθεί η ως άνω γενομένη κατάρτιση του 
Κανονισμού Εσωτερικής Υπηρεσίας του Πταισματοδι¬ 
κείου Καρδίτσας, σύμφωνα με την 37/2017 απόφαση 
της Ολομέλειάς του. 


ΓΙΑ ΤΟΥΣ ΛΟΓΟΥΣ ΑΥΤΟΥΣ 

Εγκρίνεται ο καταρτισθείς με την υπ' αριθ. 37/ 
23-06-2017 απόφαση της Ολομέλειας του Πταισματο¬ 
δικείου Καρδίτσας Κανονισμός Εσωτερικής Υπηρεσίας 
του, ο οποίος έχει ως ακολούθως: 

«ΚΑΝΟΝΙΣΜΟΣ ΕΣΩΤΕΡΙΚΗΣ ΥΠΗΡΕΣΙΑΣ 
ΠΤΑΙΣΜΑΤΟΔΙΚΕΙΟΥ ΚΑΡΔΙΤΣΑΣ 
Το Πταισματοδικείο ενεργεί προανάκριση και δικάζει 
τις ποινικές υποθέσεις που υπάγονται στην αρμοδιότητα 
του τις ακόλουθες ημέρες: 

ΠΡΟΑΝΑΚΡΙΣΗ: Κάθε ημέρα δύναται να ενεργείται 
προανάκριση σε όλες τις εργάσιμες ώρες, εφόσον πα- 
ρίσταται ανάγκη. 

ΕΚΔΙΚΑΣΗ ΠΤΑΙΣΜΑΤΩΝ Αστυνομικών (κοινών), Αγρο¬ 
τικών, Δασικών και Πυροσβεστικής Υπηρεσίας Πταίσματα: 

Οι συνεδριάσεις του Δικαστηρίου αυτού μπορούν να 
είναι από μια (1) έως και τρεις (3) και λαμβάνουν χώρα τις 
τρεις (3) πρώτες Τετάρτες κάθε μήνα και από 9η πρωινή 
ώρα, ανάλογα με τον αριθμό των υποθέσεων και τις ανά¬ 
γκες της υπηρεσίας, σε συνάρτηση με τη διαθεσιμότητα 
των δικαστικών αιθουσών. 

Μια εβδομάδα πριν και μια εβδομάδα μετά τις γιορτές 
Χριστουγέννων και Πάσχα και κατά τον Μήνα Αύγουστο 
δεν θα γίνεται εκδίκαση υποθέσεων. 

ΑΥΤΟΦΩΡΑ ΠΤΑΙΣΜΑΤΑ: Δικάζονται κάθε ημέρα 
ΟΡΓΑΝΩΣΗ ΓΡΑΜΜΑΤΕΙΑΣ 

Η Γραμματεία του Πταισματοδικείου λειτουργεί ως 
Τμήμα και οι εργασίες της διακρίνονται σε διοικητικής 
φύσεως και σε ποινικής φύσεως: 

Διοικητικής φύσεως εργασίες είναι: η τήρηση γενικού 
και εμπιστευτικού πρωτοκόλλου, βιβλίου αδειών, βιβλίου 
εκθέσεων πράξεων κ.λπ., η φύλαξη των ατομικών φακέ¬ 
λων των υπαλλήλων, η εποπτεία και σύνταξη πινάκων 
εργασιών, η μέριμνα προμηθειών κ.λπ. 

Ποινικής φύσεως εργασίες είναι: 
α) η τήρηση και σύνταξη - καθαρογραφή αποφάσεων 
(όταν συντρέχει περίπτωση) των πρακτικών - αποφάσε¬ 
ων των συνεδριάσεων του Πταισματοδικείου 
β) η τήρηση και ενημέρωση των βιβλίων, 
γ) η έκδοση πιστοποιητικών και βεβαιώσεων, η χορή¬ 
γηση αντιγράφων, 

δ) η εκκαθάριση και είσπραξη των ποινών και εξόδων 
που επιβάλλονται με καταδικαστικές αποφάσεις του Δι¬ 
καστηρίου και η βεβαίωση για είσπραξη στις αρμόδιες 
Δ.Ο.Υ. των ερήμην καταδικαστικών αποφάσεων, η τήρη¬ 
ση των σχετικών βιβλίων και 
ε) η σύμπραξη στη διενέργεια της προανάκρισης. 

Η Γραμματεία του Πταισματοδικείου, η οποία απο- 
τελείται από Δικαστικούς Υπαλλήλους και Επιμελητές 
Δικαστηρίων, διευθύνεται απ' τον Προϊστάμενο αυτής 
σε συνεννόηση με τον Προϊστάμενο της υπηρεσίας 
(Πταισματοδίκη) και επίσης εκτελεί τις άνω διοικητικής 
φύσεως εργασίες. Τις άνω εργασίες ποινικής φύσεως 
εκτελούν οι εκάστοτε υπηρετούντες Δικαστικοί Υπάλ¬ 
ληλοι του Πταισματοδικείου, ενώ οι Επιμελητές Δικαστη¬ 
ρίων διενεργούν επιδόσεις, για τις οποίες είναι αρμόδιοι, 
είναι επιφορτισμένοι με την τακτοποίηση του Αρχείου 
και γενικά εκτελούν τις εξωτερικές εργασίες (Ταχυδρο- 

μείο κ.λπ.) και τις εργασίες που τους ανατίθενται από τον 
Πταισματοδίκη ή τον Προϊστάμενο της Γραμματείας». 

Κρίθηκε, αποφασίσθηκε και εκδόθηκε, στην Αθήνα, 
στις 15 Μαρτίου 2017. 

Ο Πρόεδρος 
ΒΑΣΙΛΕΙΟΣ ΠΕΠΠΑΣ 


Αριθμ. απόφ. 18/2018 (2) 

Έγκριση και διόρθωση της τροποποίησης και συ¬ 
μπλήρωσης του Κανονισμού Εσωτερικής Υπη¬ 
ρεσίας του Ειρηνοδικείου Λάρισας, που επήλθε 
με την υπ' αριθμ. 1/2017 απόφαση της Ολομέ¬ 
λειας αυτού. 

Η ΟΛΟΜΕΛΕΙΑΤΟΥ ΑΡΕΙΟΥ ΠΑΓΟΥ 
(Σε συμβούλιο) 

Σήμερα, 15 Μαρτίου 2018, ημέρα Πέμπτη και ώρα 
11.00', στο Μέγαρο του Αρείου Πάγου και στην αί¬ 
θουσα διασκέψεων της Ολομέλειας (γρ. 205 του 2ου 
ορόφου) συνήλθε, ύστερα από νόμιμη πρόσκληση 
του Προέδρου του Αρείου Πάγου, η, κατά τα άρθρα 
14 και 17 του Κώδικα Οργανισμού Δικαστηρίων και 
Κατάστασης Δικαστικών Λειτουργών (κυρωτικός 
νόμος 1756/1988, όπως ισχύει σήμερα), Ολομέλεια 
σε συμβούλιο, στην οποία έλαβαν μέρος οι: 1) Βασί¬ 
λειος Πέππας, Πρόεδρος του Αρείου Πάγου, 2) Ιωάν¬ 
νης Γιαννακόπουλος, 3) Γεώργιος Σακκάς, 4) Μαρία 
Γαλάνη-Λεοναρδοπούλου, 5)Αγγελική Αλειφεροπού- 
λου, 6) Πηνελόπη Ζωντανού, 7) Μαρία Χυτήρογλου, 
Αντιπρόεδροι του Αρείου Πάγου, 8)Δημητρούλα Υφα¬ 
ντή, 9) Ιωσήφ Τσαλαγανίδης, 10) Ευγενία Προγάκη, 
11) Χαράλαμπος Καλαματιανός, 12) Ειρήνη Καλού, 
13) Αρτεμίσια Παναγιώτου, 14) Χρήστος Βρυνιώτης, 
15) Δημήτριος Γεώργας, 16) Δημήτριος Τζιούβας, 
17)Δήμητρα Κοκοτίνη, 18) Γεώργιος Χοϊμές, 19) Αβρο- 
κόμη Θούα, 20) Νικήτας Χριστόπουλος, 21) Πέτρος 
Σαλίχος, 22) Ιωάννης Φιοράκης, 23) Ιωάννης Μπα- 
λιτσάρης, 24) Γεώργιος Παπαηλιάδης, 25) Γεώργιος 
Μιχολιάς, 26) Αγγελική Τζαβάρα, 27) Κωστούλα Φλου- 
ρή-Χαλεβίδου, 28) Παρασκευή Καλαϊτζή, 29) Ναυσικά 
Φράγκου, 30) Μιλτιάδης Χατζηγεωργίου, 31) Μαρία 
Γκανιάτσου, 32) Μαρία Τζανακάκη, 33) Νικόλαος Πι- 
πιλίγκας, 34) Αρετή Παπαδιά, 35) Γεώργιος Παπανδρέ- 
ου - Εισηγητής, 36) Αντιγόνη Καράί'σκου-Παλόγου, 
37) Κυριάκος Οικονόμου, 38) Βασιλική Μπαζάκη-Δρα- 
κούλη, 39) Σοφία Τζουμερκιώτη, 40) Γρηγόριος Κου- 
τσοκώστας, 41) ΧρήστοςΤζανερρίκος και 42) Λουκάς 
Μόρφης, Αρεοπαγίτες. Κωλύονται και δεν παρέστησαν 
οι λοιποί Αντιπρόεδροι του Αρείου Πάγου και Αρεο¬ 
παγίτες. 

Παραστάθηκαν ο Αντεισαγγελέας του Αρείου Πάγου 
Αθανάσιος Κατσιρώδης, ως νόμιμος αναπληρωτής της 
κωλυόμενης Εισαγγελέως του Αρείου Πάγου Ξένης Δη- 
μητρίου-Βασιλοπούλου και του κωλυομένου αρχαιότε¬ 
ρου του παραστάντος Αντεισαγγελέως του Αρείου Πά¬ 
γου Γεωργίου Παντελή, και η Γραμματέας της Ολομέλειας 


Αικατερίνη Φωτοπούλου, αναπληρώτρια Προϊσταμένη 
Διεύθυνσης της Γραμματείας του Αρείου Πάγου. 

Στην αρχή της συνεδρίασης, ο Πρόεδρος γνωστο¬ 
ποίησε στα μέλη της Ολομέλειας ότι στον Άρειο Πάγο 
υπηρετούν, εκτός από τον Πρόεδρο του Αρείου Πάγου, 
10 Αντιπρόεδροι και 63 Αρεοπαγίτες. 

Κατόπιν, μετά από εντολή του Προέδρου, η Γραμμα¬ 
τέας της Ολομέλειας, εκφώνησε τα ονόματα των υπηρε- 
τούντων Αντιπροέδρων του Αρείου Πάγου και Αρεοπαγι¬ 
τών, όπου διαπιστώθηκε ότι, από τους 74 υπηρετούντες 
Δικαστές, είναι παρόντες οι αναφερόμενοι στην αρχή 
της παρούσας σαράντα δύο (42), δηλαδή είναι παρόντα 
περισσότερα από τα μισά μέλη της, άρα υπάρχει η προ- 
βλεπόμενη από το νόμο απαρτία (άρθρο 14 παρ. 5 του 
ν. 1756/1988, όπως ισχύει). 

Στη συνέχεια, ο Πρόεδρος κήρυξε την έναρξη της συ¬ 
νεδρίασης. 

Η Ολομέλεια του Αρείου Πάγου συγκλήθηκε νομίμως, 
κατόπιν της από 1 ης Μαρτίου 2018 έγγραφης πρόσκλησης 
του Προέδρου του Αρείου Πάγου, προς τους υπηρετού¬ 
ντες στον Άρειο Πάγο δικαστικούς λειτουργούς (άρθρο 
14 παρ. 2 εδ. α' ν. 1756/1988, όπως αντικ. από το άρθρο 
3 παρ. 1 του ν. 1868/1989), προκειμένου να αποφασίσει 
για την έγκριση ή μη της υπ' αριθμ. 1/2017 απόφασης 
της Ολομέλειας του Ειρηνοδικείου Λάρισας, η οποία δια¬ 
βιβάσθηκε με το υπ' αριθμ. 193/28-6-2017 έγγραφο της 
Διευθύνουσαςτο Ειρηνοδικείο Λάρισας, Ευαγγελίας Ανα- 
γνωστοπούλου, Ειρηνοδίκη, το οποίο έχει ως ακολούθως: 
«Σας υποβάλλουμε δύο (2) υπηρεσιακά αντίγραφα της 
υπ’ αριθμ. 1/27-6-2017 αποφάσεως της Ολομέλειας του 
Ειρηνοδικείου Λάρισας, η οποία αφορά την τροποποίηση- 
συμπλήρωσητου κανονισμού Εσωτερικής Υπηρεσίαςτου 
Ειρηνοδικείου Λάρισας και παρακαλούμε για τις δικές σας 
ενέργειες (άρθρο 86 παρ. 2 ν. 4055/2012)». 

Ο Εισηγητής - Αρεοπαγίτης Γεώργιος Παπανδρέου, αφού 
έθεσε υπόψη των μελών της Ολομέλειας: α. το παραπάνω 
έγγραφο της Διευθύνουσαςτο Ειρηνοδικείο Λάρισας και β. 
την υπό κρίση υπ' αριθμ. 1/2017 απόφαση της Ολομέλειας 
του ως άνω Ειρηνοδικείου, εισηγήθηκε την έγκριση της 
τροποποίησης και συμπλήρωσης του Κανονισμού Εσωτερι¬ 
κής Υπηρεσίας Ειρηνοδικείου Λάρισας, σύμφωνα με την εν 
θέματι απόφαση της Ολομέλειας αυτού, όπως αναφέρεται 
στο σκεπτικό και το διατακτικό της παρούσας. 

Ο Αντεισαγγελέας του Αρείου Πάγου Αθανάσιος Κα¬ 
τσιρώδης, ανέπτυξε την πρότασή του και συμφώνησε με 
την άποψη του Εισηγητή. Στη συνέχεια, σύμφωνα με το 
άρθρο 14 παρ. 1 εδ. γ' του ν. 1756/1988, όπως αντικ. με 
το άρθρο 4 παρ. 1 του ν. 3388/2005, αποχώρησε. 

ΣΚΕΦΘΗΚΕ ΣΥΜΦΩΝΑ ΜΕ ΤΟ ΝΟΜΟ 

Κατά την παρ. 7 του στοιχείου Α «Κανονισμοί» του 
άρθρου 17 του ν. 1756/1988 «Κώδικας Οργανισμού Δι¬ 
καστηρίων και Κατάστασης δικαστικών λειτουργών», 
όπως αντικαταστάθηκε με το άρθρο 86 παρ. 2 του 
ν. 4055/2012, οι καταρτιζόμενοι κανονισμοί εσωτερικής 
υπηρεσίας των δικαστηρίων, καθώς και οι τροποποιή¬ 
σεις τους, υποβάλλονται αμέσως στις οικείες ολομέλειες 
των ανωτάτων δικαστηρίων, οι οποίες έχουν δικαίωμα 
συμπλήρωσης, τροποποίησης ή ακύρωσης αυτών, ως 
προς όλα τα σημεία και ειδικότερα ως προς τον αριθμό 

των δικασίμων και των υποθέσεων που προσδιορίζονται 
σε κάθε δικάσιμο. Οι κανονισμοί ισχύουν μόνο μετά την 
τελική έγκριση τους από τις ολομέλειες των ανωτάτων 
δικαστηρίων και αφού διαβιβασθούν στον Υπουργό Δι¬ 
καιοσύνης, Διαφάνειας και Ανθρωπίνων Δικαιωμάτων 
δημοσιεύονται στην Εφημερίδα της Κυβερνήσεως. 

Στην προκειμένη περίπτωση, η Ολομέλεια του Ειρηνο¬ 
δικείου Λάρισας, με την υπ' αριθ. 1/2017 απόφασή της, 
τροποποίησε και συμπλήρωσε τον Κανονισμό Εσωτερι¬ 
κής Υπηρεσίας, ο οποίος καταρτίστηκε με την υπ' αριθμ. 
1/1989 απόφαση της Ολομέλειάς του. 

Κατόπιν τούτων, η Ολομέλεια κρίνει, ομόφωνα, ότι 
πρέπει να εγκριθεί η ως άνω γενομένη τροποποίηση και 
συμπλήρωση του κανονισμού Εσωτερικής Υπηρεσίας 
του Ειρηνοδικείου Λάρισας, όπως ειδικότερα ορίζεται 
στο διατακτικό, διορθώνοντας την παρ. 1 περ. β' εδ. β 
του άρθρου 8, από το εσφαλμένο «οκτώ (8) διαφορές για 
ζημιές από αυτοκίνητα», στο ορθό «εννέα (9) διαφορές 
για ζημιές από αυτοκίνητα». 

ΓΙΑ ΤΟΥΣ ΛΟΓΟΥΣ ΑΥΤΟΥΣ 

Εγκρίνει τη γενομένη με την υπ' αριθμ. 1 /2017 απόφα¬ 
ση της Ολομέλειας του Ειρηνοδικείου Λάρισας τροπο¬ 
ποίηση και συμπλήρωση του Κανονισμού Εσωτερικής 
Υπηρεσίας, ως ακολούθως: 

ΚΑΝΟΝΙΣΜΟΣ ΕΣΩΤΕΡΙΚΗΣ ΥΠΗΡΕΣΙΑΣ 

ΕΙΡΗΝΟΔΙΚΕΙΟΥ ΛΑΡΙΣΑΣ 

ΚΕΦΑΛΑΙΟ ΠΡΩΤΟ 

ΟΛΟΜΕΛΕΙΑ ΤΟΥ ΕΙΡΗΝΟΔΙΚΕΙΟΥ 

Στο Ειρηνοδικείο Λάρισας υπάρχουν 13 οργανικές θέ¬ 
σεις Ειρηνοδικών, 17 οργανικές θέσεις Γραμματέων και 
2 θέσεις Επιμελητών Δικαστηρίων. 

Στο Ειρηνοδικείο Λάρισας λειτουργεί ένα πολιτικό τμή¬ 
μα, το οποίο δικάζει υποθέσεις που εκδικάζονται, κατά 
την τακτική διαδικασία, τις ειδικές διαδικασίες, τα ασφα¬ 
λιστικά μέτρα, τις ειδικές διατάξεις περί μικροδιαφορών 
και τις διατάξεις της εκούσιας δικαιοδοσίας (αρθρ. 741 - 
731 Κ.Πολ.Δ). 

Επίσης από 1-3-2013 και σύμφωνα με τις διατάξεις 
των άρθρων 1 και 17 του ν. 4055/2012, με τις οποίες 
αντικαταστάθηκαν οι σχετικές διατάξεις του Αστικού 
Κώδικα και του Κ.Πολ.Δ, εκδικάζει υποθέσεις εκούσιας 
δικαιοδοσίας που μεταφέρθηκαν από τα Πρωτοδικεία 
στα Ειρηνοδικεία, εκτός από εκείνες που αφορούν την 
υιοθεσία, τη θέση προσώπου σε δικαστική συμπαρά¬ 
σταση ή σε ακούσια νοσηλεία, την ανακοπή του άρθρου 
787 παρ. β Κ.Πολ.Δ και 82 Α.Κ. καθώς και οι υποθέσεις 
που αναφέρονται στα άρθρα 1457,1458,1532,1533 και 
1660 έως και 1663 ΑΚ (άρθρο 740 Κ.Πολ.Δ. όπως αντικα- 
ταστάθηκε από το άρθρο 8 του ν. 4198/2013). 

ΣΥΓΚΡΟΤΗΣΗ, ΣΥΓΚΛΗΣΗ, 

ΑΡΜΟΔΙΟΤΗΤΕΣ ΑΠΟΦΑΣΕΙΣ ΤΗΣ ΟΛΟΜΕΛΕΙΑΣ 

Άρθρο 1 

Το Ειρηνοδικείο Λάρισας, για τη ρύθμιση των θεμάτων 
που καθορίζονται στο ν. 1756/1988 («Κώδικας Οργανι¬ 
σμού Δικαστηρίων και Κατάστασης Δικαστικών Λειτουρ¬ 
γών») και ειδικότερα τις διατάξεις των άρθρων 14 παρ. 


3, 7 και 17 παρ. 5 αυτού, συγκροτείται σε Ολομέλεια, η 
οποία αποτελείται από όλους τους Δικαστές, που υπη¬ 
ρετούν στο Ειρηνοδικείο Λάρισας. 

Άρθρο 2 

Την Ολομέλεια συγκαλεί ο Προϊστάμενος του Ειρηνο¬ 
δικείου Λάρισας, ο οποίος και προεδρεύει σε αυτή. Οι 
ημέρες συνεδρίασης της Ολομέλειας ορίζονται από τον 
Προϊστάμενο του Ειρηνοδικείου.Τα μέλη αυτής καλού¬ 
νται από τον Προϊστάμενο να παραστούν στη συνεδρί¬ 
αση που έχει οριστεί, εγγράφως και πριν από πέντε(5) 
ημέρες από αρμόδιο υπάλληλο του Ειρηνοδικείου. 

Άρθρο 3 

Στην αρμοδιότητα της Ολομέλειας υπάγονται: α) η κα¬ 
τάρτιση, συμπλήρωση, τροποποίηση, αντικατάσταση ή 
κατάργηση διατάξεων του κανονισμού του Δικαστηρίου 
(άρθρο 14 παρ. 7α), β) η λήψη αποφάσεων για θέματα 
γενικότερου ενδιαφέροντος, οργάνωσης και λειτουργίας 
του Δικαστηρίου και απονομήςτης δικαιοσύνης (άρθρο 
Μπαρ. 7β),γ) η λήψη απόφασης για την αύξηση ή μείω¬ 
ση του αριθμού των προσδιοριζόμενων προς εκδίκαση 
υποθέσεων στα πινάκια ή εκθέματα, πέραν της αύξησης 
της αρμοδιότητας, που προβλέπεται από το άρθρο 15 
παρ. 7 β περ. δδ του ν. 1756/1988 και τέλος στ) η λήψη 
αποφάσεων για οποιοδήποτε άλλο θέμα παραπέμπε- 
ται σε αυτή από τον Προϊστάμενο του Ειρηνοδικείου. 
Η συμμετοχή των Δικαστών στις συνεδριάσεις και στις 
εργασίες της Ολομέλειας είναι υποχρεωτική. 

Άρθρο 4 

Ο Προϊστάμενος του Ειρηνοδικείου ορίζει τον ειση¬ 
γητή ή τους εισηγητές για τα θέματα της Ολομέλειας. 
Καθήκοντα γραμματέα, ο οποίος τηρεί τα πρακτικά της 
Ολομέλειας, εκτελεί ο Προϊστάμενος της Διεύθυνσης 
Γραμματείαςτου Ειρηνοδικείου και σε περίπτωση απου¬ 
σίας ή κωλύ ματός του, ένας από τους αρχαιότερους Δικα¬ 
στικούς Γραμματείς, που ορίζεται από τον Προϊστάμενο 
του Ειρηνοδικείου Λάρισας. 

Αντίγραφο των πρακτικών και της απόφασης της 
Ολομέλειας αναρτάται εντός πέντε (5) ημερών από τη 
σύγκληση της στον πίνακα ανακοινώσεων της αίθουσας 
Δικαστών. 

Άρθρο 5 

Η Ολομέλεια βρίσκεται σε απαρτία όταν είναι παρόντα 
περισσότερα από τα μισά κατά το χρόνο της σύγκλησης 
μέλη της. Για τη λήψη αποφάσεως ή τη γνωμοδότηση 
επί θεμάτων, τα οποία έχουν υπαχθεί στην αρμοδιότητα 
της Ολομέλειας από τον Κανονισμό ή από ειδικές διατά¬ 
ξεις, αρκεί η παρουσία του ενός τρίτου των μελών της. 
Αν κατά την πρώτη συνεδρίαση δεν υπάρχει απαρτία, η 
Ολομέλεια συνέρχεται αυτοδικαίως την ίδια ημέρα και 
ώρα της επόμενης εβδομάδας ή σε περίπτωση αργίας 
ή εξαιρετέας, την επόμενη αυτής εργάσιμη ημέρα και 
βρίσκεται σε απαρτία με τα παρόντα σε αυτή μέλη. 

Άρθρο 6 

Οι αποφάσεις της Ολομέλειας λαμβάνονται με την 
απόλυτη πλειοψηφία των παρόντων μελών της. Αν, για 

κάποιο θέμα, σχηματισθούν περισσότερες από δύο γνώ¬ 
μες, επαναλαμβάνεται η ψηφοφορία για μία από τις δύο 
επικρατέστερες γνώμες. Οι αποφάσεις της ολομέλειας 
υπερισχύουν των αποφάσεων των άλλων οργάνων του 
Δικαστηρίου για το ίδιο θέμα (14 παρ. 6 ν. 1756/1988). 

Άρθρο 7 

Οι συνεδριάσεις της Ολομέλειας δεν είναι δημόσιες, 
εκτός αν ο νόμος ορίζει διαφορετικά. Οι διατάξεις των 
άρθρων 4 παρ. 4,5 παρ. 1 και 7 παρ. 1 του ν. 1756/1988 
εφαρμόζονται αναλόγως και στην Ολομέλεια του Ειρη¬ 
νοδικείου (άρθρο 14 παρ. 8). 

ΚΕΦΑΛΑΙΟ ΔΕΥΤΕΡΟ 

ΟΡΓΑΝΩΣΗ ΚΑΙ ΛΕΙΤΟΥΡΓΙΑ 

ΤΟΥ ΔΙΚΑΣΤΗΡΙΟΥ 

ΠΡΟΣΔΙΟΡΙΣΜΟΣ- 

ΕΚΔΙΚΑΣΗ ΠΟΛΙΤΙΚΩΝ ΥΠΟΘΕΣΕΩΝ 

Άρθρο 8 

Το Ειρηνοδικείο συνεδριάζει όλες τις εργάσιμες ημέρες 
της εβδομάδος, στις 09.00 με τις εξής διαδικασίες: 

1. ΕΙΔΙΚΗ ΔΙΑΔΙΚΑΣΙΑ ΠΕΡΙΟΥΣΙΑΚΩΝ ΔΙΑΦΟΡΩΝ 

α. Κάθε Δευτέρα εκδικάζονται μισθωτικές διαφορές και δι¬ 
αφορές από πιστωτικούςτίτλους. Σε κάθε δικάσιμο θα προσ¬ 
διορίζονται μέχρι δεκαπέντε (15) υποθέσεις, έκτων οποίων 
οκτώ (8) υποθέσεις διαφορών από πιστωτικούς τίτλους 
(ανακοπές) και επτά (7) υποθέσεις μισθωτικών διαφορών 

β. Κάθε Τρίτη εκδικάζονται εργατικές διαφορές και δι¬ 
αφορές για ζημιές από αυτοκίνητα. Σε κάθε δικάσιμο θα 
προσδιορίζονται μέχρι δεκαπέντε (15) υποθέσεις εκ των 
οποίων έξι (6) εργατικές διαφορές και εννέα (9) διαφορές 
για ζημιές από αυτοκίνητα. 

2. ΔΙΑΔΙΚΑΣΙΑ ΕΚΟΥΣΙΑΣ ΔΙΚΑΙΟΔΟΣΙΑΣ 

α. Κάθε Τρίτη θα εκδικάζονται υποθέσεις εκούσιας δι¬ 
καιοδοσίας ν. 3869/2010 (ρύθμιση των οφειλών υπερ¬ 
χρεωμένων φυσικών προσώπων). Σε κάθε δικάσιμο θα 
προσδιορίζονται μέχρι σαράντα πέντε (45) υποθέσεις, εκ 
των οποίων είκοσι (20) πρωτοείσακτες και είκοσι πέντε 
(25) εξ αναβολής, στις οποίες περιλαμβάνονται και οι 
υποθέσεις για τηνΤαχεία Διευθέτηση Μικροοφειλών του 
άρθρου 5α του ν. 3869/2010 μετά τις τελευταίες τροπο- 
ποιήσειςτου με το ν. 4336/2015. Επίσης θα εκδικάζονται 
υποθέσεις εκούσιας δικαιοδοσίας μη υπαγόμενες στις 
διατάξεις των άρθρων 4,5 ν. 4055/2012. 

β. Κάθε Τρίτη, θα εκδικάζονται επίσης και τρεις (3) φο¬ 
ρές το μήνα, υποθέσεις εκούσιας δικαιοδοσίας (αρθρ. 4, 
5 ν. 4055/2012. Σε κάθε δικάσιμο θα προσδιορίζονται 
μέχρι δώδεκα (12) υποθέσεις. Κατά τις ίδιες δικάσιμους 
θα δημοσιεύονται μέχρι σαράντα (40) ιδιόγραφες δια¬ 
θήκες, μέχρι τριάντα πέντε (35) δημόσιες διαθήκες και 
θα κηρύσσονται κυρίες μέχρι έξι (6) διαθήκες. 

3. ΔΙΑΔΙΚΑΣΙΑ ΜΙΚΡΟΔΙΑΦΟΡΩΝ 

Κάθε Τετάρτη θα εκδικάζονται υποθέσεις Μικροδια- 
φορών. Σε κάθε δικάσιμο θα προσδιορίζονται μέχρι πε¬ 
νήντα (50) υποθέσεις, εκ των οποίων είκοσι πέντε (25) 
πρωτοείσακτες και είκοσι πέντε (25) εξ αναβολής. 


4. ΔΙΑΔΙΚΑΣΙΑ ΑΣΦΑΛΙΣΤΙΚΩΝ ΜΕΤΡΩΝ 

Κάθε Πέμπτη θα εκδικάζονται υποθέσεις Ασφαλιστι¬ 
κών Μέτρων. Σε κάθε δικάσιμο θα προσδιορίζονται μέχρι 
δέκα (10) υποθέσεις, εκ των οποίων (τρεις) 3 νομής εκ 
των οποίων (δύο) 2 πρωτοείσακτες και μία (1) εξ ανα¬ 
βολής και επτά (7) λοιπές, εκ των οποίων τέσσερις (4) 
πρωτοείσακτες και τρεις (3) εξ αναβολής. 

5. ΔΙΑΔΙΚΑΣΙΑ ΤΑΚΤΙΚΗΣ 

Κάθε Παρασκευή θα εκδικάζονται υποθέσεις τακτι¬ 
κής (αγωγές ασκηθείσες πριν την έναρξη ισχύος του 
ν. 4335/2015 και αγωγές ασκηθείσες μετά την έναρ¬ 
ξη ισχύος αυτού (αρθρ. 237 ΚΠολΔ). Θα προηγείται η 
εκδίκαση των υποθέσεων αγωγών που έχουν ασκηθεί 
μετά την έναρξη ισχύος του ν. 4335/2015 (237ΚΠολΔ) 
και θα ακολουθεί η εκδίκαση των υποθέσεων αγωγών 
που έχουν ασκηθεί πριν την έναρξη ισχύος του ως άνω 
νόμου. Σε κάθε δικάσιμο θα προσδιορίζονται μέχρι τρι¬ 
άντα τέσσερις (34) για τις προ της έναρξης ισχύος του 
ν 4335/2015 εκκρεμείς υποθέσεις (παλαιά διαδικασία) 
και μέχρι πέντε (5) ανά Δικαστή ανά μήνα με τη νέα τα¬ 
κτική διαδικασία, μετά από Πράξη του διευθύνοντοςτο 
Ειρηνοδικείο (237 παρ. 4 ΚΠολΔ, όπως αντικαταστά- 
θηκε με το άρθρο δεύτερο του άρθρου 1 παρ. 2 του ν. 
4335/2015). 

ΥΠΗΡΕΣΙΕΣ ΔΙΚΑΣΤΩΝ 
Άρθρο 9 

Ο Πρόεδρος Πρωτοδικών Λάρισας ορίζει με Πράξη 
του κάθε μήνα, την μηνιαία υπηρεσία των Ειρηνοδικών 
του Ειρηνοδικείου Λάρισας και ειδικώτερα την υπη¬ 
ρεσία εδρών (εκδίκαση υποθέσεων στο ακροατήριο) 
και τις λοιπές απαιτούμενες καθημερινά υπηρεσίες των 
Δικαστών (άρθρο 6α Κώδικα Δικαστηρίων Και Κώδικα 
Δικαστικών Λειτουργών, όπως αυτό αντικαταστάθηκε 
με το άρθρο 3 παρ. 2 ν. 3172/2006). Αντίγραφο της κα¬ 
τάστασης της μηνιαίας υπηρεσίας των Δικαστών τοι- 
χοκολλείται στην αίθουσα Δικαστών και διανέμεται με 
επιμέλεια της Γραμματείας στους υπηρετούντες Ειρη¬ 
νοδίκες. Πέραν της υπηρεσίας των εδρών ορίζεται ένας 
(1) Ειρηνοδίκης κάθε μέρα που θα εκτελεί καθήκοντα 
Δικαστή Υπηρεσίας από ώρα 09.00 μέχρι τη λήξη του 
ωραρίου της υπηρεσίας και ώρα 15:00, πλην της Τρί¬ 
της, κατά την οποία καθήκοντα Ειρηνοδίκη υπηρεσίας 
θα ασκούν εναλλάξ οι δύο Ειρηνοδίκες που θα έχουν 
οριστεί για την εκδίκαση των υποθέσεων εκούσιας δι¬ 
καιοδοσίας ν. 3869/2010 και Τετάρτης, κατά την οποία 
καθήκοντα Ειρηνοδίκη υπηρεσίας θα ασκεί ο Ειρηνο¬ 
δίκης που έχει οριστεί για την εκδίκαση υποθέσεων 
Μικροδιαφορών. 

ΑΡΜΟΔΙΟΤΗΤΕΣ ΕΙΡΗΝΟΔΙΚΗ ΥΠΗΡΕΣΙΑΣ 

Ο Ειρηνοδίκης υπηρεσίας θα εκδικάζει: α) ΠΡΟΣΩΡ- 
ΓΝΕΣ ΔΙΑΤΑΓΕΣ του ν. 3869/2010, οι οποίες θα προσ¬ 
διορίζονται μέχρι δέκα (10) και θα εκδικάζονται κάθε 
Δευτέρα, Πέμπτη και Παρασκευή, β) ΣΥΝΑΙΝΕΤΙΚΕΣ 
ΠΡΟΣΗΜΕΙΩΣΕΙΣ, οι οποίες θα εκδικάζονται κάθε Δευτέ¬ 
ρα, Πέμπτη και Παρασκευή από ώρα 10 πμ έως 12.00 μ.μ. 
και κάθεΤετάρτη από ώρα 11.30 έως 13.30. γ) ΠΡΟΣΩΡ- 
ΓΝΕΣ ΔΙΑΤΑΓΕΣ ΑΣΦΑΛΙΣΤΙΚΩΝ ΜΕΤΡΩΝ, δ) ΔΙΑΤΑΞΕΙΣ 

(αναγνώριση Σωματείου, κληρονομητήρια, σφραγίσεις, 
απογραφή για αποτροπή κινδύνου). Επίσης ο Ειρηνοδί¬ 
κης υπηρεσίας είναι επιφορτισμένος με την έκδοση απο- 
γράφων, τυχόν προσδιορισμό συζήτησης, την υπογραφή 
κατάθεσης δικογράφων (αγωγών, ανακοπών, αιτήσεων 
και λοιπών), λήψη ενόρκων βεβαιώσεων, την έκδοση δι¬ 
αταγών πληρωμής, ευρωπαϊκών διαταγών πληρωμής και 
διαταγών αποδόσεως μισθίου, την εκδίκαση των αιτήσε¬ 
ων παροχής νομικής βοήθειας σε αστικές και εμπορικές 
υποθέσεις, κατά τις διατάξεις του ν. 3226/2004 «Παροχή 
νομικής βοήθειας σε πολίτες χαμηλού εισοδήματος και 
άλλες διατάξεις» και γενικότερα είναι αρμόδιος για την 
αντιμετώπιση οποιουδήποτε ζητήματος προκύψει, μη 
ρητά αναφερόμενου παραπάνω. 

ΔΙΚΑΣΤΙΚΕΣ ΔΙΑΚΟΠΕΣ 

Άρθρο 10 

Τακτικές δικάσιμοι δεν ορίζονται: α) κατά την περίο¬ 
δο των δικαστικών διακοπών (από 1 Ιουλίου μέχρι 15 
Σεπτεμβρίου), β) κατά την περίοδο από 20 Δεκεμβρίου 
μέχρι και 7 Ιανουάριου του επόμενου χρόνου, γ) κατά τη 
Μεγάλη Εβδομάδα και την Εβδομάδα της Διακαινησίμου 
και δ) κατά τη χρονική περίοδο από 15 μέχρι 30 Ιουνί¬ 
ου. Κατά τις παραπάνω χρονικές περιόδους διακοπών 
ο Προϊστάμενος του Ειρηνοδικείου μπορεί, όταν, κατά 
την κρίση του, υπάρχει κίνδυνος από την αναβολή, να 
ορίζει έκτακτες δικάσιμους, με τον όρο τήρησης των 
διατάξεων που ισχύουν. 

Άρθρο 11 

Κατά την περίοδο των διακοπών δικάζονται κατ' 
εξαίρεση οι υποθέσεις που αναφέρονται στο άρθρο 27 
παρ. 1 β, γαα, γββ, γδδ του Κώδικα Οργανισμού Δικα¬ 
στηρίων, ήτοι: 1) υποθέσεις, τις οποίες ο Προϊστάμενος 
του Ειρηνοδικείου χαρακτήρισε κατεπείγουσες, 2) υπο¬ 
θέσεις που αφορούν ασφαλιστικά μέτρα και αιτήσεις 
αναστολής εκτέλεσης και 3) υποθέσεις που αφορούν 
διαταγές πληρωμής. Κατά το 1 ο και 2ο δεκαπενθήμερο 
του μηνός Ιουλίου καθώς και το 1 ο δεκαπενθήμερο του 
μηνός Σεπτεμβρίου θα προσδιορίζονται: μία (1) δικάσι¬ 
μος Ασφαλιστικών μέτρων, μία (1) δικάσιμος εκούσιας 
δικαιοδοσίας του ν. 4055/2012 και μία (1) δικάσιμος προ¬ 
σωρινών διαταγών, ενώ στο 1 ο και 2ο δεκαπενθήμερο 
του Αυγούστου δεν θα προσδιορίζονται δικάσιμοι για 
την εκδίκαση των ως άνω υποθέσεων, ενώ θα εκδίδονται 
Διαταγές Πληρωμής που κινδυνεύουν με παραγραφή, 
καθώς και ό,τι χαρακτηριστεί από τους υπηρετούντες 
Ειρηνοδίκες ως κατεπείγον. 

Άρθρο 12 

Ο αριθμός των τμημάτων των διακοπών, το χρονικό 
διάστημα λειτουργίας κάθε τμήματος, ο αριθμός των 
δικαστών που θα υπηρετούν σε κάθε τμήμα καθο¬ 
ρίζονται με προηγούμενη απόφαση της Ολομέλειας 
του Πρωτοδικείου Λάρισας, ανάλογα με την κίνηση 
του και τον αριθμό των υπηρετούντων δικαστικών 
λειτουργών. 


ΚΕΦΑΛΑΙΟ ΤΡΙΤΟ 

ΟΡΓΑΝΩΣΗ ΚΑΙ ΛΕΙΤΟΥΡΓΙΑ ΤΗΣ ΓΡΑΜΜΑΤΕΙΑΣ 

ΤΟΥ ΕΙΡΗΝΟΔΙΚΕΙΟΥ 

Άρθρο 13 

Η Γραμματεία του Ειρηνοδικείου Λάρισας απαρτίζεται 
από ένα τμήμα. 

ΠΡΟΪΣΤΑΜΕΝΟΣ ΓΡΑΜΜΑΤΕΙΑΣ 

Άρθρο 14 

Ο Προϊστάμενος της Γραμματείας είναι υπεύθυνος, πέ¬ 
ραν της διεκπεραίωσης των Διοικητικών Υποθέσεων: Για 
την τήρηση εμπιστευτικού και γενικού Πρωτοκόλλου 
εισερχομένων και εξερχόμενων εγγράφων, τη διεκπεραί¬ 
ωση της αλληλογραφίας, την τήρηση βιβλίων κανονικών 
και αναρρωτικών αδειών ως και βιβλίου Εκθέσεων και 
Πράξεων του Ειρηνοδικείου Λάρισας, την τήρηση των 
ατομικών φακέλων των δικαστικών υπαλλήλων, την κα- 
θαρογραφή των Εκθέσεων Επιθεώρησης,την διενέργεια 
των απαιτούμενων για την προμήθεια επίπλων και υλι¬ 
κών (γραφικής ύλης κ.λπ., απαραίτητων για τη λειτουργία 
της υπηρεσίας καθώς και για τις αναγκαίες ενέργειες για 
επισκευή και συντήρηση ηλεκτρονικών υπολογιστών και 
φωτοτυπικών μηχανημάτων, καθώς και για τις ενέργειες 
που απαιτούνται για την προμήθεια Νομικών Βιβλίων), 
για την αποστολή των εγγράφων επιθεώρησης των 
Ληξιαρχείων στην Εισαγγελία Λάρισας, τη δημοσίευση 
Πράξεων της Ολομέλειας του Ειρηνοδικείου. Επίσης συ¬ 
ντάσσει εκθέσεις αξιολόγησηςτων δικαστικών υπαλλή¬ 
λων ωςπρώτος αξιολογητής. Ο Προϊστάμενοςτης Γραμ¬ 
ματείας, μετά από συνεννόηση με τον Προϊστάμενο του 
Ειρηνοδικείου, ορίζει κατά τακτά χρονικά διαστήματα, 
που δεν υπερβαίνουν τα δύο δικαστικά έτη, το αντικεί¬ 
μενο εργασίας των δικαστικών υπαλλήλων και εφόσον 
το επιβάλλουν ειδικές υπηρεσιακές ανάγκες, μπορεί να 
αναθέτει σε υπάλληλο ή υπαλλήλους ορισμένου τομέα 
την εκτέλεση εργασιών που ανήκουν στην αρμοδιότητα 
άλλου τομέα. Σε περίπτωση αλλαγής τομέα, ο υπάλλη¬ 
λος εξερχόμενος του τομέα υποχρεούται να ενημερώνει 
πλήρως εντός ευλόγου χρονικού διαστήματος τον ει¬ 
σερχόμενο, κατά το αντικείμενο εργασίας, με σκοπό την 
εύρυθμη λειτουργία της Γραμματείας του Δικαστηρίου. 

ΓΡΑΜΜΑΤΕΙΑ ΚΑΙ ΑΡΧΕΙΟ 

ΤΟΥ ΕΙΡΗΝΟΔΙΚΕΙΟΥ ΛΑΡΙΣΑΣ 

Άρθρο 15 

Οι Γραμματείς μετέχουν στη συγκρότηση του Ειρηνο¬ 
δικείου κατά την εκδίκαση των διαφόρων υποθέσεων, 
τηρούν τα επί της έδρας πρακτικά συνεδριάσεων και δι- 
εκπεραιώνουν όλες τις υποθέσεις που υπάγονται στην 
αρμοδιότητα τους. Στην αρμοδιότητα του υπάγονται 
επίσης: Η τήρηση των βιβλίων δημοσίευσης αποφάσεων, 
παραλαβή δικογράφων για κατάθεση και προσδιορισμό 
δικασίμων, η δημοσίευση αποφάσεων και διαταγών πλη¬ 
ρωμής, η χορήγηση σημειωμάτων για την έκδοση πινάκων 
σε εκκρεμότητα, η δημοσίευση Διατάξεων και η αποστολή 
τους, όπου απαιτείται από το νόμο, στις αρμόδιες Αρχές και 
Υπηρεσίες. Η χορήγηση αντιγράφων και απογράφων όλων 

των διαδικασιών που φυλάσσονται στο Αρχείο. Η κατάθεση 
ενδίκων μέσων κατά πολιτικών αποφάσεων. Η αρχειοθέ¬ 
τηση κατ’ έτος των αποφάσεων, προτάσεων και σχετικών. 
Η καθαρογραφή των αποφάσεων και των πρακτικών και 
σε περίπτωση τήρησης μαγνητοφωνημένων πρακτικών η 
εποπτεία και ο έλεγχος για την ορθή απομαγνητοφώνηση 
αυτών, η προώθησή τους για θεώρηση στους Δικαστές και 
για υπογραφή, η παράδοση των θεωρημένων αποφάσεων 
στο αρμόδιο Τμήμα Αρχείου και η τήρηση αρχειοθετημέ¬ 
νων των προσκομισθέντων σχετικών εγγράφων των δικο¬ 
γραφιών, τα οποία παραδίνονται στο Τμήμα Αρχείου στην 
αρχή του επόμενου έτους. Η έκδοση πιστοποιητικών, παρα¬ 
λαβή δηλώσεων αποδοχής και αποποίησης κληρονομιών, 
η δημοσίευση διαθηκών και η διακίνηση των δικογραφιών 
και προσωρινών διαταγών της ρύθμισης οφειλών υπερχρε¬ 
ωμένων φυσικών προσώπων του ν. 3869/2010 και οι αυτε- 
πάγγελτες σφραγίσεις, η διαδικασία έκδοσης αποφάσεων 
εκκαθάρισης εξόδων δικαστικών επιμελητών για διοικη¬ 
τική εκτέλεση, η τήρηση βιβλίου αποφάσεων αναστολής 
ισχύος ή εκτέλεσης αποφάσεων εκούσιας δικαιοδοσίας 
(άρθρο 776 ΚΠολΔ), η συμμετοχή στις συνεδριάσεις των 
υποθέσεων ασφαλιστικών μέτρων που προσδιορίζονται 
σε δικάσιμους εκτός της τακτικής διαδικασίας». 

Κρίθηκε, αποφασίσθηκε και εκδόθηκε, στην Αθήνα, 
στις 15 Μαρτίου 2018. 

Ο Πρόεδρος 

ΒΑΣΙΛΕΙΟΣ ΠΕΠΠΑΣ 


Αριθμ. απόφ. 19/2018 (3) 

Έγκριση της κατάρτισης του Κανονισμού Εσωτε¬ 
ρικής Υπηρεσίας του Ειρηνοδικείου Ιστιαίας, που 
επήλθε με την υπ * 1 2 αριθμ. 63/2016 πράξη. 

Η ΟΛΟΜΕΛΕΙΑΤΟΥ ΑΡΕΙΟΥ ΠΑΓΟΥ 
(Σε συμβούλιο) 

Σήμερα, 15 Μαρτίου 2018, ημέρα Πέμπτη και ώρα 
11.00', στο Μέγαρο του Αρείου Πάγου και στην αίθουσα 
διασκέψεων της Ολομέλειας (γρ. 205 του 2ου ορόφου) 
συνήλθε, ύστερα από νόμιμη πρόσκληση του Προέδρου 
του Αρείου Πάγου, η, κατά τα άρθρα 14 και 17 του Κώδι¬ 
κα Οργανισμού Δικαστηρίων και Κατάστασης Δικαστι¬ 
κών Λειτουργών (κυρωτικός ν. 1756/1988, όπως ισχύει 
σήμερα), Ολομέλεια σε συμβούλιο, στην οποία έλαβαν 
μέρος οι: 

1) Βασίλειος Πέππας, Πρόεδρος του Αρείου Πάγου, 

2) Ιωάννης Γιαννακόπουλος, 3) Γεώργιος Σακκάς, 
4) Μαρία Γαλάνη-Λεοναρδοπούλου, 5) Αγγελική Αλειφε- 
ροπούλου, 6) Πηνελόπη Ζωντανού, 7) Μαρία Χυτήρο- 
γλου, Αντιπρόεδροι του Αρείου Πάγου, 8) Δημητρούλα 
Υφαντή, 9) Ιωσήφ Τσαλαγανίδης, 10) Ευγενία Προγά- 
κη, 11) Χαράλαμπος Καλαματιανός, 12) Ειρήνη Καλού, 
13) Αρτεμίσια Παναγιώτου, 14) Χρήστος Βρυνιώτης, 
15) Δημήτριος Γεώργας, 16) Δημήτριος Τζιούβας, 
17) Δήμητρα Κοκοτίνη, 18) Γεώργιος Χοϊμές, 19) Αβρο- 
κόμη Θούα, 20) Νικήτας Χριστόπουλος, 21) Πέτρος Σα- 
λίχος, 22) Ιωάννης Φιοράκης, 23) Ιωάννης Μπαλιτσά- 
ρης, 24) Γεώργιος Παπαηλιάδης, 25) Γεώργιος Μιχολιάς, 


26) Αγγελική Τζαβάρα, 27) Κωστούλα Φλουρή-Χαλεβί- 
δου, 28) Παρασκευή Καλαϊτζή, 29) Ναυσικά Φράγκου, 
30) Μιλτιάδης Χατζηγεωργίου, 31) Μαρία Γκανιάτσου, 
32) Μαρία Τζανακάκη, 33) Νικόλαος Πιπιλίγκας, 
34) Αρετή Παπαδιά,35) ΓεώργιοςΠαπανδρέου-Εισηγητής, 
36) Αντιγόνη Καράί'σκου-Παλόγου, 37) Κυριάκος Οικο¬ 
νόμου, 38) Βασιλική Μπαζάκη-Δρακούλη, 39) Σοφία 
Τζουμερκιώτη, 40) Γρηγόριος Κουτσοκώστας, 41) Χρή- 
στοςΤζανερρίκος και 42) Λουκάς Μόρφης, Αρεοπαγίτες. 
Κωλύονται και δεν παρέστησαν οι λοιποί Αντιπρόεδροι 
του Αρείου Πάγου και Αρεοπαγίτες. 

Παραστάθηκαν ο Αντεισαγγελέας του Αρείου Πάγου 
Αθανάσιος Κατσιρώδης, ως νόμιμος αναπληρωτής της 
κωλυόμενης Εισαγγελέως του Αρείου Πάγου Ξένης Δη- 
μητρίου-Βασιλοπούλου και του κωλυομένου αρχαιότε¬ 
ρου του παραστάντος Αντεισαγγελέως του Αρείου Πά¬ 
γου Γεωργίου Παντελή, και η Γραμματέας της Ολομέλειας 
Αικατερίνη Φωτοπούλου, αναπληρώτρια Προϊσταμένη 
Διεύθυνσης της Γραμματείας του Αρείου Πάγου. 

Στην αρχή της συνεδρίασης, ο Πρόεδρος γνωστο¬ 
ποίησε στα μέλη της Ολομέλειας ότι στον Άρειο Πάγο 
υπηρετούν, εκτός από τον Πρόεδρο του Αρείου Πάγου, 
10 Αντιπρόεδροι και 63 Αρεοπαγίτες. 

Κατόπιν, μετά από εντολή του Προέδρου, η Γραμμα¬ 
τέας της Ολομέλειας, εκφώνησε τα ονόματα των υπηρε- 
τούντων Αντιπροέδρων του Αρείου Πάγου και Αρεοπαγι¬ 
τών, όπου διαπιστώθηκε ότι, από τους 74 υπηρετούντες 
Δικαστές, είναι παρόντες οι αναφερόμενοι στην αρχή 
της παρούσας σαράντα δύο (42), δηλαδή είναι παρόντα 
περισσότερα από τα μισά μέλη της, άρα υπάρχει η προ- 
βλεπόμενη από το νόμο απαρτία (άρθρο 14 παρ. 5 του 
ν. 1756/1988, όπως ισχύει). 

Στη συνέχεια, ο Πρόεδρος κήρυξε την έναρξη της συ¬ 
νεδρίασης. 

Η Ολομέλεια του Αρείου Πάγου συγκλήθηκε νομίμως, 
κατόπιν της από 1 ης Μαρτίου 2018 έγγραφης πρόσκλη¬ 
σης του Προέδρου του Αρείου Πάγου, προς τους υπη¬ 
ρετούντες στον Άρειο Πάγο δικαστικούς λειτουργούς 
(άρθρο 14 παρ. 2 εδ. α' ν. 1756/1988, όπως αντικ. από το 
άρθρο 3 παρ. 1 του ν. 1868/1989), προκειμένου να απο¬ 
φασίσει για την έγκριση ή μητηςυπ' αριθμ. 63/2016 πρά¬ 
ξης του Ειρηνοδικείου Ιστιαίας, η οποία διαβιβάσθηκε 
με το υπ' αριθμ. 193/20-6-2017 έγγραφο της Ειρηνοδίκη 
Ιστιαίας, Ελένης Νταλαμανή, το οποίο έχει ως ακολού¬ 
θως: «Σας στέλνουμε ακριβές υπηρεσιακό αντίγραφο 
της υπ’ αριθμ. 63/2016 πράξης που αφορά κατάρτιση 
του Κανονισμού Εσωτερικής Υπηρεσίας του Ειρηνοδι- 
κείου-Πταισματοδικείου Ιστιαίας, για την κύρωσή του». 

Ο Εισηγητής - Αρεοπαγίτης Γεώργιος Παπανδρέου, 
αφού έθεσε υπόψη των μελών της Ολομέλειας: α. το 
παραπάνω έγγραφο της Ειρηνοδίκη Ιστιαίας και β. την 
υπό κρίση υπ’ αριθμ. 63/2016 πράξη του ως άνω Ειρη¬ 
νοδικείου, εισηγήθηκε την έγκριση της κατάρτισης του 
Κανονισμού Εσωτερικής Υπηρεσίας Ειρηνοδικείου Ιστι- 
αίας, σύμφωνα μετην εν θέματι πράξη του Ειρηνοδικείου 
αυτού, όπως αναφέρεται στο σκεπτικό και το διατακτικό 
της παρούσας. 

Ο Αντεισαγγελέας του Αρείου Πάγου Αθανάσιος Κα¬ 
τσιρώδης, ανέπτυξε την πρόταση του και συμφώνησε με 

την άποψη του Εισηγητή. Στη συνέχεια, σύμφωνα με το 
άρθρο 14 παρ. 1 εδ. γ' του ν. 1756/1988, όπως αντικ. με 
το άρθρο 4 παρ. 1 του ν. 3388/2005, αποχώρησε. 

ΣΚΕΦΘΗΚΕ ΣΥΜΦΩΝΑ ΜΕ ΤΟ ΝΟΜΟ 

Επειδή, κατά την παρ. 7 του στοιχείου Α «Κανονισμοί» 
του άρθρου 17 του ν. 1756/1988 «Κώδικας Οργανισμού 
Δικαστηρίων και Κατάστασης δικαστικών λειτουργών», 
όπως αντικαταστάθηκε με το άρθρο 86 παρ. 2 του 
ν. 4055/2012, οι καταρτιζόμενοι κανονισμοί εσωτερικής 
υπηρεσίας των δικαστηρίων, καθώς και οι τροποποιή¬ 
σεις τους, υποβάλλονται αμέσως στις οικείες ολομέλειες 
των ανωτάτων δικαστηρίων, οι οποίες έχουν δικαίωμα 
συμπλήρωσης, τροποποίησης ή ακύρωσης αυτών, ως 
προς όλα τα σημεία και ειδικότερα ως προς τον αριθμό 
των δικασίμων και των υποθέσεων που προσδιορίζονται 
σε κάθε δικάσιμο. Οι κανονισμοί ισχύουν μόνο μετά την 
τελική έγκρισή τους από τις ολομέλειες των ανωτάτων 
δικαστηρίων και αφού διαβιβασθούν στον Υπουργό Δι¬ 
καιοσύνης, Διαφάνειας και Ανθρωπίνων Δικαιωμάτων 
δημοσιεύονται στην Εφημερίδα της Κυβερνήσεως. 

Στην προκειμένη περίπτωση, η Ειρηνοδίκης Ιστιαίας, 
με την υπ' αριθ. 63/2016 πράξη, κατάρτισε τον κανονισμό 
εσωτερικής υπηρεσίας του δικαστηρίου αυτού, προκει- 
μένου να εναρμονισθεί με τις νέες διατάξεις του Κώδικα 
Πολιτικής Δικονομίας (ν. 4335/2015). 

Στη συνέχεια, η Ολομέλεια, μετά από ανταλλαγή από¬ 
ψεων μεταξύ των μελών της, έκρινε, ομόφωνα, ότι πρέπει 
να εγκριθεί η ως άνω γενομένη κατάρτιση του Κανονι¬ 
σμού Εσωτερικής Υπηρεσίας του Ειρηνοδικείου Ιστιαίας, 
σύμφωνα με την 63/2016 πράξη. 

ΓΙΑ ΤΟΥΣ ΛΟΓΟΥΣ ΑΥΤΟΥΣ 

Εγκρίνεται ο καταρτισθείς, με την υπ' αριθ. 63/2016 
πράξη του Ειρηνοδικείου Ιστιαίας, Κανονισμός Εσωτερι¬ 
κής Υπηρεσίας του, ο οποίος έχει ως ακολούθως: 

«ΚΑΝΟΝΙΣΜΟΣ ΕΣΩΤΕΡΙΚΗΣ ΥΠΗΡΕΣΙΑΣ 
ΕΙΡΗΝΟΔΙΚΕΙΟΥ-ΠΤΑΙΣΜΑΤΟΔΙΚΕΙΟΥ 
ΙΣΤΙΑΙΑΣ ΥΠΟΘΕΣΕΙΣ ΕΙΡΗΝΟΔΙΚΕΙΟΥ 

1. Όλες οι υποθέσεις του Ειρηνοδικείου Ιστιαίας θα 
δικάζονται μέχρι 30 Ιουνίου κάθε έτους, μέχρι την τρίτη 
(3η) ημέρα πριν την έναρξη των διακοπών Χριστου¬ 
γέννων και Πάσχα, θα ορίζονται δυο (2) δικάσιμοι κάθε 
μήνα, στις οποίες θα περιλαμβάνονται όλες οι διαδικα¬ 
σίες, σε ημέρα Τετάρτη και με ώρα έναρξης της συνε¬ 
δρίασης την 09:00. Το σύνολο των υποθέσεων (πρωτο- 
είσακτες και αναβλητικές) που θα εισάγονται σε κάθε 
δικάσιμο, εξαιρουμένων των ασφαλιστικών μέτρων, 
δεν θα υπερβαίνουν τις είκοσι πέντε (25). Στο Πινάκιο 
της Τακτικής διαδικασίας, θα προσδιορίζονται σύνολο 
(πρωτοείσακτες και αναβλητικές) μέχρι πέντε (5) υποθέ¬ 
σεις σε κάθε δικάσιμο. Στο Πινάκιο των υποθέσεων της 
ειδικής διαδικασίας (αυτοκινήτων, εργατικών, ανακοπών, 
μισθωτικών), θα προσδιορίζονται σύνολο (πρωτοείσα¬ 
κτες και αναβλητικές) μέχρι επτά (7) υποθέσεις σε κάθε 
δικάσιμο, ενώ στο Πινάκιο των υποθέσεων της εκούσιας 
δικαιοδοσίας, θα προσδιορίζονται στο σύνολο (πρωτο¬ 
είσακτες και αναβλητικές) μέχρι δέκα (10) υποθέσεις σε 
κάθε δικάσιμο. Με απόφαση του Ειρηνοδίκη και εφόσον 
αυτό επιβάλλεται από τις συνθήκες (π.χ. κατεπείγον), 


είναι δυνατόν να αυξηθεί κατ' εξαίρεση και μέχρι τρεις 
(3) ο αριθμός των προσδιορισμένων, εκτός Πινακίων, 
υποθέσεων σε κάθε δικάσιμο. 

2. Κατά τη διάρκεια των δικαστικών διακοπών (1 Ιουλί¬ 
ου μέχρι και 15 Σεπτεμβρίου), κατά τις επίσημες αργίες, 
καθώς και τις περιόδους των εορτών Χριστουγέννων και 
Πάσχα, δεν ορίζονται δικάσιμοι. Εξαιρούνται υποθέσεις 
τις οποίες ο Ειρηνοδίκης χαρακτηρίζει κατεπείγουσες, 
σύμφωνα με τα οριζόμενα στις διατάξεις του άρθρου 27 
του Κώδικα Οργανισμού Δικαστηρίων και Κατάστασης 
Δικαστικών Λειτουργών και οι υποθέσεις ασφαλιστικών 
μέτρων. Κατά τον μήνα Αύγουστο δεν εκδίδονται Διατα¬ 
γές Πληρωμής. 

ΥΠΟΘΕΣΕΙΣ ΠΤΑΙΣΜΑΤΟΔΙΚΕΙΟΥ 

1. Ορίζεται μία (1) δικάσιμος τους μήνες Ιανουάριο, 
Μάρτιο, Μάιο, Σεπτέμβριο και Νοέμβριο κάθε έτους, για 
τη συνεδρίαση του Πταισματοδικείου. Η συνεδρίαση του 
Πταισματοδικείου θα πραγματοποιείται ημέραΤρίτη και 
με ώρα έναρξης της συνεδρίασης την 09:00. Με απόφα¬ 
ση του Ειρηνοδίκη και εφόσον αυτό επιβάλλεται από τις 
συνθήκες (π.χ. παραγραφή), είναι δυνατόν να αυξηθεί 
κατ' εξαίρεση ο αριθμός των δικασίμων. 

2. Προανακρίσεις θα διενεργούνται όλες τις εργάσιμες 
η μέρες της εβδομάδας και θα προσδιορίζονται από τον 
Ειρηνοδίκη. 

ΛΟΙΠΕΣ ΕΡΓΑΣΙΕΣ 

Ένορκες βεβαιώσεις, πιστοποιητικά και η σύνταξη δια¬ 
φόρων εκθέσεων θα συντάσσονται όλες τις εργάσιμες 
ημέρες τις εβδομάδας. Τα αιτούμενα πιστοποιητικά θα 
διεκπεραιώνονται μετά παρέλευση τριών (3) εργάσιμων 
ημερών από την ημερομηνία κατάθεσης της αίτησης ή 
και νωρίτερα αν το επιτρέπει ο φόρτος εργασίας. 

ΟΡΓΑΝΩΣΗ ΓΡΑΜΜΑΤΕΙΑΣ 

Συστήνεται μία (1) οργανική μονάδα Τμήματος της 
Γραμματείας του Ειρηνοδικείου Ιστιαίας. 

Ο Προϊστάμενος της Γραμματείας είναι υπεύθυνος, 
πέραν της διεκπεραίωσης των διοικητικών υποθέσεων 
(τήρηση ατομικών φακέλων, μισθοδοσίας, στατιστικών 
στοιχείων και αλληλογραφίας-πρωτοκόλλου και εμπι- 
στευτικού πρωτοκόλλου, διαχείριση των διαφόρων προ¬ 
μηθειών γραφικής ύλης, καθαριότητας κ.λπ.) και για την 
τήρηση των αιτήσεων σωματείων-συλλόγων για διορι¬ 
σμό δικαστικού αντιπροσώπου και την επιμέλεια: για 
την επιθεώρηση των Ληξιαρχείων και των Δικαστικών 
Επιμελητών, για τη δημοσίευση των πολιτικών απο¬ 
φάσεων, των διαταγών και των αποφάσεων του Πται¬ 
σματοδικείου, την κατάθεση ενδίκων μέσων (Εφέσεων, 
Ανακοπών, Ερημοδικίας, Αναιρέσεων, Αναψηλαφήσεων 
και Ανακλήσεων ή Μεταρρυθμίσεων και Τριτανακοπών 
επί αποφάσεων Εκούσιας Δικαιοδοσίας), καθώς και την 
τήρηση των βιβλίων της Υπηρεσίας. 

Ο Προϊστάμενος της Γραμματείας, μετά από συνεν¬ 
νόηση με τον Προϊστάμενο του Ειρηνοδικείου, ορίζει 
ανά τακτά χρονικά διαστήματα, που δεν υπερβαίνουν 
το ένα (1) δικαστικό έτος, το αντικείμενο της εργασίας 
των υπαλλήλων του Ειρηνοδικείου και, εφόσον το επι¬ 
βάλουν ειδικές υπηρεσιακές ανάγκες, μπορεί να ανα¬ 
θέτει σε υπάλληλο ή υπαλλήλους ορισμένου τομέα την 




Τεύχος Β' 1972/01.06.2018 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


21517 


εκτέλεση εργασιών που ανήκουν στην αρμοδιότητα 
άλλου τομέα . Σε περίπτωση αλλαγής τομέα εργασίας, 
ο εξερχόμενος υπάλληλος του φορέα υποχρεούται να 
ενημερώσει πλήρως εντός ευλόγου χρονικού διαστή¬ 
ματος τον εισερχόμενο περί του αντικειμένου εργασίας, 
με σκοπό την εύρυθμη λειτουργία της Γραμματείας του 
Δικαστηρίου. 

Οι γραμματείς μετέχουν στην συγκρότηση του Ει¬ 
ρηνοδικείου και Πταισματοδικείου κατά την εκδίκαση 
διαφόρων υποθέσεων, καθώς και για την διενέργεια των 
προανακριτικών και προκαταρκτικών παραγγελιών, δι- 
εκπεραιώνουν όλες τις υποθέσεις που υπάγονται στην 
αρμοδιότητά τους και τηρούν τα πιο κάτω βιβλία: 

1. Εισαγωγικών Δικογράφων: 

Τακτικής Διαδικασίας, Ειδικής Διαδικασίας, Εκούσιας 
Δικαιοδοσίας (συμπεριλαμβανομένων και των Διατάξε¬ 
ων), Ασφαλιστικών Μέτρων, Μικροδιαφορών και Διατα¬ 
γών Πληρωμής. 

2. Εκδοθεισών Αποφάσεων: 

Πολιτικών Αποφάσεων (συμπεριλαμβανομένων και 
των Διατάξεων), Διαταγών Πληρωμής και Αποφάσεων 
Πταισματοδικείου. 

3. Λοιπά Βιβλία: 

α) Βιβλία Ειρηνοδικείου: Απογράφων, Εφέσεων, Πρα¬ 
κτικών Συμβιβασμού-Ματαιωθεισών - Παραιτήσεων κ.α, 
Εκθέσεων και Πράξεων, Καταθέσεων και Αποδόσεων Εγ¬ 
γυοδοσιών, Προγραμμάτων Πλειστηριασμού, Καταστά¬ 
σεων Εξόδων Δικαστικών Επιμελητών, Συμβολαιογρά¬ 
φων κ.λπ., Εκθέσεων Επιδόσεων Διαταγών Πληρωμής, 
ΠινάκιαΤακτικήςΔιαδικασίας, Ειδικής Διαδικασίας, Εκού¬ 
σιας Δικαιοδοσίας, Δημοσιεύσεων Διαθηκών, Αποποιή¬ 
σεων Κληρονομιών, Πιστοποιητικών Γραμματέων, Μη¬ 
τρώο Αστικών και Αγροτικών-Δασικών Συνεταιρισμών, 
Ανακοπών Ερημοδικίας-Αναιρέσεων-Αναψηλαφήσεων 

β) Βιβλία Πταισματοδικείου: Εισερχόμενων - Περαιω- 
μένων Προκαταρκτικών και Προανακριτικών Παραγγελι¬ 
ών, Αναβολών, Αντιρρήσεων, Εφέσεων και Απολήψιμων 
ερήμην - αντιμωλία καταδικαστικών αποφάσεων του 
Πταισματοδικείου. 

Επίσης οι Γραμματείς είναι υπεύθυνοι για την καθα- 
ρογραφή των πάσης φύσεως αποφάσεων και για τη 
δακτυλογράφηση των διαφόρων εγγράφων του Δικα¬ 
στηρίου, για τη σύνταξη των εκθέσεων σφραγίσεων και 
αποσφραγίσεων, για την παραλαβή των προγραμμάτων 
εκθέσεων κατασχέσεων των δικαστικών επιμελητών και 
την καταχώρηση αυτών στα ειδικά βιβλία και στην τή¬ 
ρηση του αρχείου του Δικαστηρίου. 

Με την ως άνω τροποποίηση του ισχύοντος κανονι¬ 
σμού διευκολύνεται η εύρυθμη λειτουργία του Ειρηνο¬ 
δικείου, αν ληφθεί υπόψη ότι στο Ειρηνοδικείο Ιστιαίας 
έχουν συγχωνευθεί τα Ειρηνοδικεία Λίμνης και Αγ. Άν¬ 
νας και ότι υπηρετεί ένας (1) Ειρηνοδίκης, που καλύπτει 
την μία (1) και μοναδική οργανική θέση Ειρηνοδίκη και 
τέσσερις (4) Δικαστικοί Γραμματείς (σε σύνολο πέντε (5) 
οργανικών θέσεων Δικαστικών Γραμματέων και ενός (1) 
Δικαστικού Επιμελητή), έκτων οποίων μία (1) Γραμματέ¬ 
ας υπηρετεί σε θέση που έχει μεταφερθεί από το Πρω¬ 
τοδικείο Αθηνών». 


Κρίθηκε, αποφασίσθηκε και εκδόθηκε, στην Αθήνα, 
στις 15 Μαρτίου 2017. 

Ο Πρόεδρος 
ΒΑΣΙΛΕΙΟΣ ΠΕΠΠΑΣ 


Αριθμ. απόφ. 20/2018 (4) 

Δεν εγκρίνει την κατάρτιση Κανονισμού Εσωτε¬ 
ρικής Υπηρεσίας του Ειρηνοδικείου-Πταισματο- 
δικείου Αρήνης, με την υπ * 1 αριθμ. 16/2017 από¬ 
φαση. 

Η ΟΛΟΜΕΛΕΙΑΤΟΥ ΑΡΕΙΟΥ ΠΑΓΟΥ 
(Σε συμβούλιο) 

Σήμερα, 15 Μαρτίου 2018, ημέρα Πέμπτη και ώρα 
11.00', στο Μέγαρο του Αρείου Πάγου και στην αίθουσα 
διασκέψεων της Ολομέλειας (γρ. 205 του 2ου ορόφου) 
συνήλθε, ύστερα από νόμιμη πρόσκληση του Προέδρου 
του Αρείου Πάγου, η, κατά τα άρθρα 14 και 17 του Κώ¬ 
δικα Οργανισμού Δικαστηρίων και Κατάστασης Δικα¬ 
στικών Λειτουργών (κυρωτικός νόμος 1756/1988, όπως 
ισχύει σήμερα), Ολομέλεια σε συμβούλιο, στην οποία 
έλαβαν μέρος οι: 

1) Βασίλειος Πέππας, Πρόεδρος του Αρείου Πά¬ 
γου, 2) Ιωάννης Γιαννακόπουλος, 3) Γεώργιος Σακκάς, 
4) Μαρία Γαλάνη-Λεοναρδοπούλου, 5) Αγγελική Αλει- 
φεροπούλου, 6) Πηνελόπη Ζωντανού, 7) Μαρία Χυ- 
τήρογλου, Αντιπρόεδροι του Αρείου Πάγου, 8) Δημη- 
τρούλα Υφαντή, 9) Ιωσήφ Τσαλαγανίδης, 10) Ευγενία 
Προγάκη, 11) Χαράλαμπος Καλαματιανός, 12) Ειρή¬ 
νη Καλού, 13) Αρτεμίσια Παναγιώτου, 14) Χρήστος 
Βρυνιώτης, 15) Δημήτριος Γεώργας, 16) Δημήτριος 
Τζιούβας, 17) Δήμητρα Κοκοτίνη, 18) Γεώργιος Χοϊ- 
μές, 19) Αβροκόμη Θούα, 20) Νικήτας Χριστόπουλος, 
21) Πέτρος Σαλίχος, 22) Ιωάννης Φιοράκης, 
23) Ιωάννης Μπαλιτσάρης, 24) Γεώργιος Παπαηλιά- 
δης, 25) Γεώργιος Μιχολιάς, 26) Αγγελική Τζαβάρα, 
27) Κωστούλα Φλουρή-Χαλεβίδου, 28) Παρασκευή 
Καλαϊτζή, 29) Ναυσικά Φράγκου, 30) Μιλτιάδης Χα- 
τζηγεωργίου, 31) Μαρία Γκανιάτσου, 32) Μαρία Τζα- 
νακάκη, 33) Νικόλαος Πιπιλίγκας, 34) Αρετή Παπαδιά, 
35) Γεώργιος Παπανδρέου - Εισηγητής, 36) Αντιγό¬ 
νη Καραϊσκου-Παλόγου, 37) Κυριάκος Οικονόμου, 
38) Βασιλική Μπαζάκη-Δρακούλη, 39) Σοφία Τζου- 
μερκιώτη, 40) Γρηγόριος Κουτσοκώστας, 41) Χρήστος 
Τζανερρίκος και 42) Λουκάς Μόρφης, Αρεοπαγίτες. 
Κωλύονται και δεν παρέστησαν οι λοιποί Αντιπρόε¬ 
δροι του Αρείου Πάγου και Αρεοπαγίτες. 

Παραστάθηκαν ο Αντεισαγγελέας του Αρείου Πάγου 
Αθανάσιος Κατσιρώδης, ως νόμιμος αναπληρωτής της 
κωλυόμενης Εισαγγελέωςτου Αρείου Πάγου Ξένης Δη- 
μητρίου-Βασιλοπούλου και του κωλυομένου αρχαιότε¬ 
ρου του παραστάντος Αντεισαγγελέως του Αρείου Πά¬ 
γου Γεωργίου Παντελή, και η Γραμματέας της Ολομέλειας 
Αικατερίνη Φωτοπούλου, αναπληρώτρια Προϊσταμένη 
Διεύθυνσης της Γραμματείας του Αρείου Πάγου. 

Στην αρχή της συνεδρίασης, ο Πρόεδρος γνωστο¬ 
ποίησε στα μέλη της Ολομέλειας ότι στον Άρειο Πάγο 
υπηρετούν, εκτός από τον Πρόεδρο του Αρείου Πάγου, 
10 Αντιπρόεδροι και 63 Αρεοπαγίτες. 

Κατόπιν, μετά από εντολή του Προέδρου, η Γραμμα- 
τέαςτης Ολομέλειας, εκφώνησε τα ονόματα των υπηρε- 
τούντων Αντιπροέδρων του Αρείου Πάγου και Αρεοπαγι¬ 
τών, όπου διαπιστώθηκε ότι, από τους 74 υπηρετούντες 
Δικαστές, είναι παρόντες οι αναφερόμενοι στην αρχή 
της παρούσας σαράντα δύο (42), δηλαδή είναι παρόντα 
περισσότερα από τα μισά μέλη της, άρα υπάρχει η προ- 
βλεπόμενη από το νόμο απαρτία (άρθρο 14 παρ. 5 του 
ν. 1756/1988, όπως ισχύει). 

Στη συνέχεια, ο Πρόεδρος κήρυξε την έναρξη της συ¬ 
νεδρίασης. 

Η Ολομέλεια του Αρείου Πάγου συγκλήθηκε νομίμως, 
κατόπιν της από 1 ης Μαρτίου 2018 έγγραφης πρόσκλη¬ 
σης του Προέδρου του Αρείου Πάγου, προς τους υπη¬ 
ρετούντες στον Άρειο Πάγο δικαστικούς λειτουργούς 
(άρθρο 14 παρ. 2 εδ. α' ν. 1756/1988, όπως αντικ. από το 
άρθρο 3 παρ. 1 του ν. 1868/1989), προκειμένου να απο¬ 
φασίσει για την έγκριση ή μη της υπ' αριθμ. 16/2017 από¬ 
φασης του Ειρηνοδικείου Αρήνης, η οποία διαβιβάσθηκε 
με το υπ' αριθμ. 328/29-6-2017 έγγραφο της Γραμματέα 
του Ειρηνοδικείου, Νικολίας Κριτσέλη, το οποίο έχει ως 
ακολούθως: «Σας στέλνουμε ακριβές υπηρεσιακό της υπ' 
αριθμ. 14/2017 πράξης της Ειρηνοδίκου Πύργου Αλε¬ 
ξάνδρας Βουκελάτου-Δεληγιάννη και της υπ’ αριθμ. 16/ 
26-6-2017 απόφασηςτου Συμβουλίου των Ειρηνοδικών 
του Ειρηνοδικείου Αρήνης, που αφορά τον εσωτερικό 
κανονισμό της υπηρεσίας μας και παρακαλούμε για τις 
δικές σας ενέργειες». 

Ο Εισηγητής - Αρεοπαγίτης Γεώργιος Παπανδρέου, 
αφού έθεσε υπόψη των μελών της Ολομέλειας: α. το 
παραπάνω έγγραφο της γραμματέως του Ειρηνοδι¬ 
κείου Αρήνης και β. την υπό κρίση υπ' αριθμ. 16/2017 
απόφαση του ως άνω Ειρηνοδικείου, εισηγήθηκε να μην 
εγκριθεί η υπό κρίση απόφαση. 

Ο Αντεισαγγελέας του Αρείου Πάγου Αθανάσιος Κα- 
τσιρώδης, ανέπτυξε την πρόταση του και συμφώνησε με 
την άποψη του Εισηγητή. Στη συνέχεια, σύμφωνα με το 
άρθρο 14 παρ. 1 εδ. γ' του ν. 1756/1988, όπως αντικ. με 
το άρθρο 4 παρ. 1 του ν. 3388/2005, αποχώρησε. 


ΣΚΕΦΘΗΚΕ ΣΥΜΦΩΝΑ ΜΕ ΤΟ ΝΟΜΟ 

Επειδή, κατά την παρ. 7 του στοιχείου Α «Κανονισμοί» 
του άρθρου 17 του ν. 1756/1988 «Κώδικας Οργανισμού 
Δικαστηρίων και Κατάστασης δικαστικών λειτουργών», 
όπως αντικαταστάθηκε με το άρθρο 86 παρ. 2 του 
ν. 4055/2012, οι καταρτιζόμενοι κανονισμοί εσωτερικής 
υπηρεσίας των δικαστηρίων, καθώς και οι τροποποιή¬ 
σεις τους, υποβάλλονται αμέσως στις οικείες ολομέλειες 
των ανωτάτων δικαστηρίων, οι οποίες έχουν δικαίωμα 
συμπλήρωσης, τροποποίησης ή ακύρωσης αυτών, ως 
προς όλα τα σημεία και ειδικότερα ως προς τον αριθμό 
των δικασίμων και των υποθέσεων που προσδιορίζονται 
σε κάθε δικάσιμο. Οι κανονισμοί ισχύουν μόνο μετά την 
τελική έγκριση τους από τις ολομέλειες των ανωτάτων 
δικαστηρίων και αφού διαβιβασθούν στον Υπουργό Δι¬ 
καιοσύνης, Διαφάνειας και Ανθρωπίνων Δικαιωμάτων 
δημοσιεύονται στην Εφημερίδα της Κυβερνήσεως. 

Στην προκειμένη περίπτωση, το Ειρηνοδικείο Αρήνης συ¬ 
γκροτήθηκε από την δόκιμη Ειρηνοδίκη Πύργου, Αλεξάνδρα 
Βουκελάτου-Δεληγιάννη, η οποία νόμιμα αναπληρώνει την 
τελούσα σε εννεάμηνη άδεια ανατροφήςτέκνου Ειρηνοδίκη 
Αρήνης, Λήδα Γεωργακοπούλου, καθώς και τους δόκιμους 
Ειρηνοδίκες Πύργου και Ολυμπίων, Μαρία Κωστούρου και 
Γεωργία Κατσαμπέκη, αντίστοιχα. Ωστόσο, στο εν λόγω Ει¬ 
ρηνοδικείο υφίεπαται μία (1) μόνο οργανική θέση ειρηνο¬ 
δίκη, συνεπώς η συμμετοχή των Ειρηνοδικών Πύργου και 
Ολυμπίων δεν είναι νόμιμη. Ακολούθως, η Ολομέλεια του 
Αρείου Πάγου, μετά από ανταλλαγή απόψεων μεταξύ των 
μελών της, έκρινε, ομόφωνα, ότι δεν πρέπει να εγκριθεί η 
ως άνω γενομένη κατάρτιση του Κανονισμού Εσωτερικής 
Υπηρεσίας, με την 16/2017 απόφαση, λόγω μη νόμιμης συ- 
γκρότησηςτου Ειρηνοδικείου Αρήνης, κατά τη συνεδρίαση 
της 26ης Ιουνίου 2017. 

ΓΙΑ ΤΟΥΣ ΛΟΓΟΥΣ ΑΥΤΟΥΣ 

Δεν εγκρίνεται η γενόμενη με την 16/2017 απόφαση της 
Ολομέλειας του Ειρηνοδικείου-Πταισματοδικείου Αρήνης 
κατάρτιση του Κανονισμού Εσωτερικής Υπηρεσίας. 

Κρίθηκε, αποφασίσθηκε και εκδόθηκε, στην Αθήνα, 
στις 15 Μαρτίου 2017. 

Ο Πρόεδρος 
ΒΑΣΙΛΕΙΟΣ ΠΕΠΠΑΣ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος ΒΊ 972/01.06.2018 


ΞΤ 

ΕΘΝΙΚΟ ΤΥΠΟΓΡΑΦΕΙΟ 

Το Εθνικό Τυπογραφείο αποτελεί δημόσια υπηρεσία υπαγόμενη στο Υπουργείο Διοικητι¬ 
κής Ανασυγκρότησης και έχει την ευθύνη τόσο για τη σύνταξη, διαχείριση, εκτύπωση και 
κυκλοφορία των Φύλλων της Εφημερίδας της Κυβερνήσεως (ΦΕΚ), όσο και για την κάλυψη 
των εκτυπωτικών - εκδοτικών αναγκών του δημοσίου και του ευρύτερου δημόσιου τομέα 
(ν. 3469/2006/Α' 131 και π.δ. 29/2018/Α'58). 

1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

• Τα ΦΕΚ σε ηλεκτρονική μορφή διατίθενται δωρεάν στο νννννν.θ 1 . 9 η την επίσημη ιστο¬ 
σελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην 
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αί¬ 
τησης, για την οποία αρκεί η συμπλήρωση των αναγκαίων στοιχείων σε ειδική φόρμα στον 
ιστότοπο νννννν.θΐ.ςιΐ'. 

• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμή- 
μα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας 
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών. 
Το κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον 
οκτασέλιδο (ή μέρος αυτού) προσαυξάνεται κατά 0,20 €.Το κόστος ενός έγχρωμου ΦΕΚ από 
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξά¬ 
νεται κατά 0,30 €. Το τεύχος Α.Σ.Ε.Π. διατίθεται δωρεάν. 

• Τρόποι αποστολής κειμένων προς δημοσίευση: 

Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του 
δημοσίου, αποστέλλονται ηλεκτρονικά στη διεύθυνση ννθΙιπΐ35τ6Γ.6ΐ@βτ.9Γ με χρήση 
προηγμένης ψηφιακής υπογραφής και χρονοσήμανσης. 

Β. Κατ' εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν 
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς 
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων. 

• Πληροφορίες, σχετικά με την αποστολή/κατάθεση εγγράφων προς δημοσίευση, την ημε¬ 
ρήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό¬ 
γους για όλες τις υπηρεσίες μας, περιλαμβάνονται στον ιστότοπο (νννννν.θΐ.ςή. Επίσης μέσω 
του ιστότοπου δίδονται πληροφορίες σχετικά με την πορεία δημοσίευσης των εγγράφων, με 
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνι¬ 
κό Τυπογραφείο για όλα τα κείμενα που πληρούν τις προϋποθέσεις δημοσίευσης. 

2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ 

Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου 
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανο¬ 
γραφικά έντυπα, φακέλους για κάθε χρήση, κ.ά. 

Επίσης σχεδιάζει ψηφιακές εκδόσεις, λογότυπο και παράγει οπτικοακουστικό υλικό. 


Ταχυδρομική Διεύθυνση: Καποδιστρίου 34, τ.κ. 10432, Αθήνα 

Ιστότοπος: νννννν.βΐ.9 1. 

ΤΗΛΕΦΩΝΙΚΟ ΚΕΝΤΡΟ: 210 5279000 - Ιβχ: 210 5279054 

Πληροφορίες σχετικά με την λειτουργία 
του ιστότοπου: Γΐ6ΐράθ$Ι<.6ΐ@6ΐ.9 > ' 

Αποστολή ψηφιακά υπογεγραμμένων 
εγγράφων προς δημοσίευση στο ΦΕΚ: 

νν6ΐ)ΐη3$ΐ6Ι'.6ΐ@6ΐ.9·' 

ΕΞΥΠΗΡΕΤΗΣΗ ΚΟΙΝΟΥ 

Πωλήσεις - Συνδρομές: (Ισόγειο, τηλ. 210 5279178- 180) 
Πληροφορίες: (Ισόγειο, Γρ. 3 καιτηλεφ. κέντρο 210 5279000) 
Παραλαβή Δημ. Ύλης: (Ισόγειο, τηλ. 210 5279167,210 5279139) 

Πληροφορίες για γενικό πρωτόκολλο 
και αλληλογραφία: 9Γ3>ηιτΐ3ΐ6Ϊ3@6ΐ.9>' 

Ωράριο για το κοινό: Δευτέρα ως Παρασκευή: 8:00 -13:30 


Γί^ΡΤΤτττ^ ι: ■ ' .'ώιτη σπη Γ _ 

για να βελτιώσουμε τις υπηρεσίες μας, συμπληρώνοντας την ειδική φόρμα στον ιστότοπο μας. 




























